ΣΥΝΕΛΕΥΣΗ ΙΣΗΣ ΕΚΠΡΟΣΩΠΗΣΗΣ ΤΗΣ ΣΥΜΒΑΣΗΣ ΠΟΥ ΣΥΝΑΦΘΗΚΕ ΜΕΤΑΞΥ ΤΩΝ ΚΡΑΤΩΝ ΤΗΣ ΑΦΡΙΚΗΣ, ΤΗΣ ΚΑΡΑΪΒΙΚΗΣ ΚΑΙ ΤΟΥ ΕΙΡΗΝΙΚΟΥ ΚΑΙ ΤΗΣ ΕΥΡΩΠΑΪΚΗΣ ΕΝΩΣΗΣ (ΑΚΕ-ΕΕ)

ΨΗΦΙΣΜΑ () για το Μπουρουντί

Η Συνέλευση Ίσης Εκπροσώπησης ΑΚΕ-ΕΕ,

- συνελθούσα στο Λουξεμβούργο από τις 23 έως τις 26 Σεπτεμβρίου 1996,

Α. ανησυχώντας για την κατάσταση που διαμορφώθηκε μετά το πραξικόπημα της 25ης Ιουλίου 1996 κατά των πολιτικών αρχών που είχαν εκλεγεί δημοκρατικά τον Ιούνιο 1993,

Β. παρατηρώντας ότι η κοινωνικο-πολιτική κατάσταση που επικράτησε στο Μπουρουντί κατά την τελευταία τριετία υπονόμευσε σοβαρά την εμπιστοσύνη μεταξύ των διαφόρων τμημάτων του λαού του Μπουρουντί και ότι απαιτείται οι νέες αρχές να αρχίσουν, πάραυτα και άνευ όρων, διαπραγματεύσεις με όλα τα αντιμαχόμενα μέρη καθώς και με τις ένοπλες δυνάμεις,

Γ. πεπεισμένη ότι το Μπουρουντί πρέπει να καταβάλει ιδιαίτερες προσπάθειες για να οικοδομήσει ένα ειρηνικό μέλλον, να επανεξετάσει και αναθερμάνει τη δημοκρατική διαδικασία υπό το κράτος δικαίου, προς όφελος όλων των πολιτών, από τα διάφορα εθνοτικά και κοινωνικοπολιτικά υπόβαθρα,

Δ. λαμβάνοντας υπόψη ότι το πλαίσιο αυτών των διαπραγματεύσεων πρέπει να παραμείνει εκείνο που είχαν θέσει οι διάφορες περιφερειακές συνεδριάσεις και διασκέψεις Κορυφής που οργανώθηκαν από γειτονικές χώρες υπό την αιγίδα του ΟΑΕ,

Ε. έχοντας υπόψη τα μέτρα που έλαβαν οι χώρες της περιοχής των Μεγάλων Λιμνών έναντι του Μπουρουντί, προκειμένου να εξαναγκάσουν τον ταγματάρχη Buyoya για να διαπραγματευθεί με τους διάφορους πρωταγωνιστές, με στόχο την αποκατάσταση των πολιτικών κομμάτων και της εθνοσυνέλευσης και την επανάληψη του διαλόγου με όσους πήραν τα όπλα για πολιτικούς λόγους,

1. καταδικάζει έντονα το πραξικόπημα της 25ης Ιουλίου 1996 ως μεθόδου για την απόκτηση της εξουσίας από τον ταγματάρχη Buyoya και ζητεί την πλήρη αποκατάσταση του κράτους δικαίου και της συνταγματικής τάξης στο Μπουρουντί 7

2. καταδικάζει τις σφαγές αθώων πληθυσμιακών ομάδων από ένοπλες συμμορίες, ιδιαίτερα στο Teza και Bugendana, καθώς και τη βαναυσότητα των επιτόπιων στρατιωτικών επιχειρήσεων, και καταδικάζει επίσης τη δολοφονία του Αρχιεπισκόπου του Μπουρουντί, κ. Ruhuna, από ένοπλες συμμορίες και ζητεί την εκδίκαση όλων των υπεύθυνων των σφαγών αυτών 7

3. καταδικάζει όλες τις αντιμαχόμενες φατρίες, είτε εντός είτε εκτός της χώρας και παροτρύνει τα πολιτικά κόμματα και όλους τους κρατικούς φορείς να αποθαρρύνουν κάθε τάση μεταξύ των μελών τους για τη χρησιμοποίηση βίας ως μέσου για την επίλυση των προβλημάτων που αντιμετωπίζει η χώρα 7

4. υποστηρίζει πλήρως τις ειρηνευτικές προσπάθειες του ΟΑΕ και τα μέτρα που ελήφθησαν κατά τη δεύτερη Διάσκεψη Κορυφής στην Αρούσα προς αποκατάσταση εποικοδομητικού πολιτικού διαλόγου μεταξύ των διαφόρων πολιτικών δυνάμεων στο Μπουρουντί, καθώς και τις προσπάθειες των διαμεσολαβητών υπό την ηγεσία του πρώην προέδρου της Τανζανίας, κ. Julius Nyerere 7

5. καλεί το Συμβούλιο και τα κράτη μέλη να συνεργασθούν στενά με τις αρχές του Μπουρουντί, στο πλαίσιο που θεσπίστηκε από το ψήφισμα 1012/95 του ΟΗΕ, να εξασφαλίσουν ότι θα εκδικασθούν οι υπεύθυνοι για τη δολοφονία του προέδρου Ndadaye και για τις επακολουθήσασες βιαιοπραγίες, και να προωθήσουν την εθνική συμφιλίωση στο Μπουρουντί 7

6. παροτρύνει το Συμβούλιο να εξασφαλίσει ότι θα εφαρμοστούν τα άλλα μέτρα που προβλέπονται από την κοινή θέση της 24ης Μαρτίου 1995, ιδίως όσον αφορά την απόφαση να σταλούν εμπειρογνώμονες για τα δικαιώματα του ανθρώπου υπό την αιγίδα της Ύπατης Αρμοστείας των ΗΕ για τους Πρόσφυγες (UNHCR), να παρασχεθεί βοήθεια για την αποκατάσταση του νόμου και της τάξης και για την εκπαίδευση δικαστών 7

7. καλεί την Επιτροπή να εξετάσει με τις χώρες της περιοχής τη δυνατότητα δημιουργίας διαδρόμων για να φθάσει η ανθρωπιστική βοήθεια στον υποφέροντα πληθυσμό του Μπουρουντί 7

8. καλεί τις κυβερνήσεις των γειτονικών χωρών να παύσουν κάθε υποστήριξη - οικονομική, λογιστική, στρατιωτική ή πολιτική - των εξτρεμιστών του Μπουρουντί 7

9. αναθέτει στους συμπροέδρους της να διαβιβάσουν το παρόν ψήφισμα στο Συμβούλιο ΑΚΕ-ΕΕ, στην Επιτροπή και στους γενικούς γραμματείς του ΟΗΕ και του ΟΑΕ.